A Napóleon elleni második koalíciós háború idején Radetzky a "Herzog Albrecht von Sachsen-Teschen" vértes lovasezred "(Kürassier-Regiment)" parancsnokaként harcolt. 1800. december 3-án a hohenlindeni csatában megsebesült, újabb kitüntetést szerezve. 1801-ben kitüntették a Katonai Mária Terézia-renddel "(MMThO)". 1805-ben Sopronban "(Oedenburg)" állomásozott, innen Ulmba vezényelték.